Legal Document

Category: 25

Text:
2. ΑΠΟΦΑΣΙΣ ΥΠΟΥΡΓΩΝ ΣΤΡΑΤΙΩΤΙΚΩΝ  ΚΑΙ ΟΙΚΟΝΟΜΙΚΩΝ Αριθ.159001/0/103 της 2/3 Μαΐου 1950 (ΦΕΚ Β΄69) Περί προνομιακής πωλήσεως σιγαρέττων και ειδών μονοπωλίου υπό Αναπήρων και Θυμάτων Πολέμου, συγκροτήσεως Επιτροπής κ.λπ. Έχοντες υπ' όψει τας διατάξεις των άρθρ. 14 και 99 του Α.Ν. 1324/49 «περί προστασίας και αποκαταστάσεως των Αναπήρων Πολέμου Οπλιτών και Θυμάτων Πολέμου», αποφασίζομεν: 1.Σκοπός των δυνάμει του άρθρ. 14 του Α.Ν. 1324/49 συγκροτουμένων Επιτροπών είναι η εφαρμογή των άρθρ. 10-18 του ως άνω Α. Νόμου εν συνδυασμώ προς τα λοιπά σχετικά άρθρα αυτού. 2.Αι Επιτροπαί συνέρχονται δια μεν την περιφέρειαν της τέως Διοικήσεως Πρωτευούσης εν Αθήναις και εν τοις Γραφείοις της Διευθύνσεως Αναπήρων του Υπουργείου Στρατιωτικών, δια δε τας λοιπάς Επαρχίας του Νομού Αττικής καθώς και τους υπολοίπους Νομούς του Κράτους εν τοις Γραφείοις εκάστης Νομαρχίας, τακτικώς μεν δις του μηνός. εκτάκτως δε οσάκις κριθή σκόπιμος η σύγκλισίς των υπό του Προέδρου ή ήθελεν ζητηθή αύτη υπό τριών τουλάχιστον μελών. Ο Πρόεδρος της Επιτροπής συγκαλεί τα μέλη προ 24 τουλάχιστον ωρών δια την ορισθείσαν ημέραν και ώραν. Η τυχόν μη προσέλευσις μέλους τινός εις τας συνεδριάσεις της Επιτροπής δέον να δικαιολογήται πλήρως. 3.Αι Επιτροπαί ευρίσκονται εν απαρτία εάν παρίστανται τουλάχιστον τέσσαρα εκ των μελών. 4.Αι αποφάσεις της Επιτροπής της τέως Διοικήσεως Πρωτευούσης εν ουδεμιά περιπτώσει είναι έγκυροι εφ’ όσον δεν συγκεντρώνουν την ψήφον τεσάρων μελών ή τριών μελών, συμπεριλαμβανομένης και της ψήφου του Προέδρου. Προκειμένου περί των Νομαρχιακών Επιτροπών αι αποφάσεις είναι έγκυροι εφ’ όσον συγκεντρώνουν την ψήφον τουλάχιστον τριών μελών. 5.Κατά των αποφάσεων των Επιτροπών ουδέν ένδικον μέσον χωρεί. 6.Αι εκδιδόμεναι αποφάσεις δέον να κοινοποιούνται εν αντιγράφω εις τους ενδιαφερομένους ως και εις την Διεύθυνσιν Αναπήρων του Υ.Σ. εντός δέκα πέντε ημερών από της εκδόσεώς των, ως τοιαύτης νοουμένης της ημερομηνίας καθ’ ήν λαμβάνονται αι αποφάσεις. Αι αποφάσεις δύνανται κατά την κρίσιν των Επιτροπών να τοιχοκολλώνται και εις τα Γραφεία αυτών. 7.Εις τους δικαιουμένους χορηγείται εντός μηνός από της εκδόσεως της αποφάσεως ειδική άδεια εις ήν δέον απαραιτήτως να αναγράφωνται τα κάτωθι στοιχεία: 1)Ονοματεπώνυμον-όνομα πατρός. 2)Ιδιότης του δικαιούχου (Ανάπηρος, Θύμα κλπ.). 3)Διεύθυνσις κατοικίας. 4)Τόπος ένθα επιτρέπεται η εκμετάλλευσις της αδείας (πόλεως-χωρίον). 5)Θέσις ένθα επιτρέπεται η άσκησις του επαγγέλματος. 6)Αριθ.Αποφάσεως Επιτροπής άρθρ. 14 Α.Ν. 1324/1949. Σελ. 791 Άδειες λιανικής πώλησης τσιγάρων κ.λ.π 36.Ι.β.1-2 Η άδεια δέον να υπογράφηται υπό του Προέδρου και του Γραμματέως της Επιτροπής, θεωρουμένη υπό της Δ/νσεως Αναπήρων του Υπουργείου Στρατιωτικών ή της οικείας Νομαρχίας. Η άδεια δέον να ευρίσκεται πάντοτε ανηρτημένη εντός πλαισίου εις εμφανές σημείον του Καταστήματος. Εν ή περιπτώσει εντός δύο μηνών από της κοινοποιήσεως της αποφάσεως το δικαιούμενον πρόσωπον δεν ποιήσηται χρήσιν του δικαιώματος της εκμεταλλεύσεως της χορηγηθείσης αδείας το δικαίωμά του απόλλυται. 8.Δυνάμει της παρούσης εξουσιοδοτούνται αι Νομαρχίαι όπως δι’ ειδικής αποφάσεώς των συγκροτήσωσιν την εν τω άρθρ. 14 του Α.Ν. 1324/49 προβλεπομένην Νομαρχιακήν Επιτροπήν εξ αντιπροσώπων των αρμοδίων Υπηρεσιών. Αντίγραφον της εν λόγω αποφάσεως δέον να υποβληθή και εις Δ/σιν Αναπήρων του Υπουργείου Στρατιωτικών. 9.α)Εις τας συνεδριάσεις των Επιτροπών λαμβάνει μέρος άνευ ψήφου και ο Γραμματεύς ή τούτου κωλυομένου ο αναπληρωτής αυτού, οριζόμενος δια μεν την τέως Δ/σιν Πρωτευούσης παρά του Υπουργού Στρατιωτικών προτάσει της Δ/νσεως Αναπήρων, δια δε τας Νομαρχίας υπό του οικείου Νομάρχου. Ο Γραμματεύς εκτελεί και χρέη Εισηγητού δύναται όμως ο Πρόεδρος της Επιτροπής, κωλυομένου του Γραμματέως εις την ενάσκησιν των καθηκόντων του Εισηγητού ν’ αναθέτη, προσωρινώς και εις ειδικάς τινάς περιπτώσεις, καθήκοντα Εισηγητού και εις ένα εκ των μελών της Επιτροπής εκ των εχόντων την ιδιότητα του δημοσίου υπαλλήλου. β)Ο Γραμματεύς και ο αναπληρωτής του δέον ν’ ανήκωσιν οργανικώς εις το Τμήμα ή Γραφείον εις ούτινος την αρμοδιότητα υπάγεται η εφαρμογή των άρθρ. 10-18 του Α.Ν. 1324/49. γ)Η εν γένει διεξαγωγή της αλληλογραφίας των Επιτροπών ανατίθεται εις τα οικεία Τμήματα ή Γραφεία της Διευθύνσεως Αναπήρων Υ.Σ. και των Νομαρχιών, μερίμνη των οπίων τηρούνται οι ατομικοί φάκελλοι, τα παρά των Επιτροπών χρησιμοποιούμενα βιβλία, ως και άπαν το Αρχείον αυτών. δ)Τα βιβλία των Επιτροπών είναι τα εξής: 1.Βιβλίον πρακτικών Συνεδριάσεων. 2.Βιβλίον αποφάσεων. 3.Τριπλότυπον βιβλίον Αδειών. 4.Βιβλίον Ευρετηρίου Ατομικών φακέλλων. 5.Βιβλία διεκπεραιώσεως. Τα βιβλία Πρακτικών και Αποφάσεων υπογράφονται υφ’ όλων των παρόντων μελών. Τα εις τους ενδιαφερομένους κοινοποιούμενα αντίγραφα των αποφάσεων υπογράφονται υπό του Γραμματέως. Σελ. 792 ε)Αι Επιτροπαί δε έχουσιν ιδίαν σφραγίδα, αλλά χρησιμοποιούσι την σφραγίδα της Υπηρεσίας παρ’ ή εδρεύουσιν. 10.Δι’ έκαστον τακτικόν μέλος των Επιτροπών ορίζεται παρά της οικείας Αρχής έν αναπληρωματικόν μέλος, δυνάμενον να συμμετέχη εις τας συνεδριάσεις των Επιτροπών εις αντικατάστασιν του τυχόν κωλυομένου τακτικού μέλους. Τον Πρόεδρον απόντα ή κωλυόμενον αναπληροί ο οριζόμενος ως αντικαταστάτης αυτού. 11.Η θητεία των μελών των άνω Επιτροπών δεν δύναται να είναι πλέον των δύο ετών, δυναμένη να μειωθή κατά την κρίσιν εκάστης προτεινούσης Αρχής. 12.Πάς ανάπηρος ή θύμα πολέμου προκειμένου να τύχη αδείας πωλήσεως των εν τω άρθρ. 10 του Α.Ν. 1324/29 αναφερομένων ειδών υποχρεούται όπως υποβάλη εις την Γραμματείαν της αρμοδίας Επιτροπής τα κάτωθι δικαιολογητικά: 1)Σχετικήν αίτησιν εις ήν ν’ αναγράφηται σαφώς το ονοματεπώνυμον, όνομα πατρός, διεύθυνσις κατοικίας, αριθ. Βιβλιαρίου Συντάξεως κλπ. 2.)Υπεύθυνον δήλωσιν ότι δεν είναι διωρισμένος εις οιανδήποτε θέσιν και ότι δεν είναι οπωσδήποτε αποκατεστημένος. 3)Βεβαίωσιν της οικείας Αστυνομικής Αρχής ότι διέμενεν μονίμως προ της 28.10.40 εις την πόλιν ή χωρίον ένθα επιθυμεί να αποκατασταθή. 4)Πιστοποιητικόν οικογενειακής καταστάσεως εκδιδόμενον παρά τας οικείας Ενορίας ή Δήμου ή Κοινότητος. 5)Βεβαίωσιν οικονομικής καταστάσεως εκδιδομένην υπό του οικείου Κέντρου Κοινωνικής Προνοίας ή υπό της αρμοδίας Αστυνομικής ή Κοινοτικής Αρχής. 6)Αντίγραφον της αρχικής και της τυχόν συμπληρωματικής Αποφάσεως Επιτροπών Κανον. Πολεμ. Συντάξεων, θεωρημένον παρά της οικείας Αστυνομικής Αρχής ή της Δ/νσεως Αναπήρων του Υπουργείου Στρατιωτικών. 36.Ι.β.2 Άδειες λιανικής πώλησης τσιγάρων κ.λ.π. 7)Αντίγραφον Διπλώματος Απονομής Πολεμικής Συντάξεως, θεωρημένον παρά της οικείας Αστυνομικής Αρχής ή της Δ/νσεως Αναπήρων του Υπουργείου Στρατιωτικών. 8)Βεβαίωσιν του Ταμείου εξ ού συνταξιοδοτείται ότι εξακολουθεί να λαμβάνη την σύνταξίν του. 13.Οι Ανάπηροι και τα Θύματα Πολέμου, εις ούς είχεν χορηγηθή άδεια εκμεταλλεύσεως Περιπτέρου, Καφενείου, Κυλικείου ή Κουρείου προ της 26.11.49, υποχρεούνται όπως υποβάλωσι εις την Γραμματείαν της αρμοδίας Επιτροπής τα κάτωθι δικαιολογητικά: 1)Σχετικήν αίτησιν. 2)Αντίγραφον της σχετικής Αποφάσεως δι’ ής παρεχωρήθη η άδεια εκμεταλλεύσεως του περιπτέρου κλπ. θεωρημένον υπό της οικείας Αστυνομικής Αρχής ή της Διευθύνσεως Αναπήρων Υ.Σ. 3)Αντίγραφον της αρχικής και της τυχόν συμπληρωματικής Αποφάσεως Επιτροπής Κανονισμού Πολεμικών Συντάξεων, θεωρημένον υπό της οικείας Αστ. Αρχής ή της Δ/νσεως Αναπήρων Υ.Σ. 4)Αντίγραφον Διπλώματος απονομής Πολεμικής Συντάξεως, θεωρημένον υπό της οικείας Αστυνομικής Αρχής ή της Διευθύνσεως Αναπήρων Υ.Σ. 5)Βεβαίωσιν του Ταμείου εξ ού συνταξιοδοτούνται, ότι εξακολουθούν να λαμβάνουν την σύνταξίν των. 14.Οι Ανάπηροι και τα θύματα Πολέμου εις ούς θέλει χορηγήται εφεξής περίπτερον, καφενείον, κυλικείον ή κουρείον προκειμένου να τύχωσιν αδείας πωλήσεως των εν άρθρ. 10 του Α.Ν. 1324/49 αναφερομένων ειδών, δέον να υποβάλωσι επί πλέον των δικαιολογητικών άτινα υπέβαλον ούτοι εις την Επιτροπήν του άρθρ. 22 και την σχετικήν αίτησιν. 15.Δύνανται οι Ανάπηροι και τα Θύματα Πολέμου αντί των υπό στοιχ. 6 και 7 της παρ. 12 δικαιολογητικών, να υποβάλουν μόνον σχετικήν βεβαίωσιν της Γεν. Διευθύνσεως Δημοσίου Λογιστικού, εις ήν δέον ν’αναγράφωνται άπαντα τα συνταξιοδοτικά στοιχεία ως και το είδος του τραύματος ή παθήσεως του Αναπήρου. 16.Οι ιδιώται επαγγελματίαι Καπνοπώλαι, οίτινες κατά τας διατάξεις της παρ. 1β του άρθρ. 10 του Α.Ν. 1324/49 δικαιούνται εφεξής αδειας πωλήσεως σιγαρέττων κλπ., υποχρεούνται όπως υποβάλωσιν εις την Γραμματείαν των αρμοδίων Επιτροπών τα κάτωθι δικαιολογητικά: 1)Σχετικήν αίτησιν. 2)Βεβαίωσιν της οικείας Αστυνομικής Αρχής ότι μέχρι της 26.11.49 αποδεδειγμένως εξήσκουν ως κύριον επάγγελμα εντός κλειστών χώρων το του Καπνοπώλου και ότι απέζων εξ αυτού και  3)Βεβαίωσιν της οικείας Οικονομικής Εφορίας, εις ήν να εμφαίνηται α) το μηνιαίως καταβαλλόμενον ποσόν φόρου Δ΄ κατηγορίας των καθαρών Προσόδων και τέλος επιτηδεύματος, β) το είδος της απασχολήσεως του επιτηδευματίου και γ) εάν η έναρξις της ασκήσεως του επαγγέλματος, του Καπνοπώλου ανάγεται εις χρόνον προγενέστερον της 26 Νοεμ. 1949. 17.Άπαντες οι ανωτέρω (Ανάπηροι – Θύματα – Ιδιώται) δέον να υποβάλωσι τα ως άνω δικαιολοηγτικά εντός εξαμήνου προθεσμίας από της δημοσιεύσεως του Α.Ν. 1324/49 ήτοι μέχρι της 26.5.1950. Οι μετά την δημοσίευσιν του ως άνω Α. Νόμου καθιστάμενοι συνταξιούχοι Ανάπηροι και Θύματα Πολέμου, δέον όπως υποβάλωσιν τα σχετικά δικαιολογητικά εντός ενός έτους αφ’ ής ήρξαντο συνταξιοδοτούμενοι. 18.Η δαπάνη γραφικής ύλης κλπ. των Επιτροπών βαρύνει την Δ/νσιν Αναπήρων του Υπουργείου Στρατιωτικών ή τας οικείας Νομαρχίας. 19-20.(Ορίζοντο τα μέλη της Επιτροπής δια την περιοχήν της τέως Διοικήσεως Πρωτευούσης).